[{"text_idx": "#000000", "text": "Sabate, la 23-an de februaro 2019, c\u0302irkau\u0306 dudek personoj el G\u0302enevo, Lau\u0306zano kaj najbara Francio c\u0302eestis en la Kasta-festo por malkovri la filmon \u00abLa Magia Lando\u00bb, prezentitan de g\u0302ia reg\u0302isoro, Franc\u0327ois Randin (Lau\u0306zana Esperanto-Societo)."}, {"text_idx": "#000003", "text": "doni okazon paroli Esperanton (unue al la membroj de la Lau\u0306zana grupo);\nmalkovrigi Lau\u0306zanon kaj g\u0302iajn najbarlokojn al eksterlandaj spektantoj;\nliveri didaktikan ilon al Esperanto-instruistoj."}, {"text_idx": "#000004", "text": "Post la projekciado Franc\u0327ois Randin respondis la demandojn de la spektintoj kaj diris kelkajn vortojn pri sian venontan filmon."}, {"text_idx": "#000005", "text": "La vespero dau\u0306rig\u0302is, kiel kutime, per g\u0302oja komunmang\u0302ado kaj vivaj diskutoj inter la c\u0302eestantoj."}, {"text_idx": "#000006", "text": "Ne manku la proksimajn Kasta-festojn. Vi trovos la datojn en la event-kalendaro, c\u0302i-apude."}, {"text_idx": "#000007", "text": "Vizito de la ekspozicio \u201cAfriko, la religioj de la ekstazo\u201d"}, {"text_idx": "#000008", "text": "Vizito de la 11-a de novembro 2018 en la Muzeo de Etnografio de G\u0302enevo (MEG)"}, {"text_idx": "#000009", "text": "Tiu ekspozicio, kiu interesig\u0302as pri afrikaj samtempaj religioj, esploras precipe la koncepton de religia ekstazo, tiu esploro por komunio c\u0302iam pli intensa kun la dioj au\u0306 la spiritoj. C\u0302u monoteistaj religioj, (judaismo, kristanismo kaj islamo), c\u0302u kultoj al la prauloj, c\u0302u la tiel nomataj kultoj de posedaj\u0302o au\u0306 c\u0302u\u0306 pli individuaj magiaj religiaj praktikoj, c\u0302ie oni retrovas en Afriko tiun esploron pri momentoj de religia ekstazo, la distingo de apuda kaj regula c\u0302eesto kun la dia potenco. Tiu ekstazo interesas, lau\u0306 la kazoj, la mistikajn fondintojn au\u0306 la profetojn de iomaj religioj, la sacerdotojn kaj la inicigitojn, kelkfoje ec\u0302 c\u0302iujn partoprenantojn al la diservoj.\nKiel c\u0302iam en la MEGo, la didaktita prezentado de tiu ekspozicio ege valoras, same kiel la au\u0306dvidaj atestoj kaj la ekspoziciitaj objektoj."}, {"text_idx": "#000010", "text": "Vizito de la 28a de Aprilio 2018 en la muzeo Rath.\nTiu ekspozicio celas transdoni la mirigon de Hodler antau\u0306 la ordo de la naturo. Hodler nomas \u201cparalelismo\u201d tiun vidon de naturo strikte organizita. La ok esperantistoj kiuj venis el G\u0302enevo, Lozano, Francio kaj Rumanio profitis longan kaj atentokaptan gviditan viziton dank\u2019al amiko artisto kiu anstatau\u0306is la oficialan nec\u0302eestintan c\u0302ic\u0302eronon. Nia gvidisto bone konis la vivon kaj la verkon de la pentristo kaj tiujn de lia filo, Hector Hodler, aktiva esperantisto dum la frua Esperanto-movado, interalie kunfondinto de UEA (Universala Esperanto Asocio). Li rimarkigis nin ke la tombo de Hector, apud tiu de la patro en la tombejo Saint-Georges, en G\u0302enevo, estas en malbona stato kaj instigis nin peti al la urbo ke g\u0302i purigu g\u0302in.\nC\u0302u ne estus bela omag\u0302o al tia grava homo fari ni mem tiun laboron ?"}, {"text_idx": "#000011", "text": "Vizito de la 3a de Decembro 2017 en la muzeo de la Rug\u0302a Kruco."}, {"text_idx": "#000012", "text": "Tiu maldau\u0306ra ekspozicio celas atentigi la vizitantojn pri komunikado ligita al tiu malsano dum pli ol 30 jaroj. Pere de afis\u0302oj faritaj por konscio-kampanjoj, artaj\u0302oj kaj filmetoj, la ekspozicio videbligas ke Aidoso restas tikla temo pri kiu ankorau\u0306 hodiau\u0306 estas malfacile komuniki. C\u0302ar komence la viruso estas \u00ab la malsano de la aliuloj\u201d, t.e. la malsano de drogemuloj, samseksemuloj kaj c\u0302iesulinoj, la publiko sentas sin en sekureco. Nur en 1987, kiam aperas la unuaj malsaneluloj infektitaj per poluita sango, la viruso ig\u0302as temo de amaskomunikila parolado. Kiel speguloj de la societo, la konscio-kampanjoj, lau\u0306vice alarmaj, s\u0302okaj, kortusaj kaj ec\u0302 komikaj aperigas niajn angorojn, la tabuojn kaj la kondic\u0302ojn en kiuj la pandemio aperas, evoluas kaj divastig\u0302as."}, {"text_idx": "#000013", "text": "Pli ol pripensado pri la malsano, la ekspozicio starigas demandojn rilate al nia korpo kaj al seksemo. Dum ili parolis Esperanton, la partoprenantoj, Arlette, Florence kaj Laurence, sukcesis veki la intereson de du personoj, tio estis bela okazo varbi pri la Lingvo, g\u0302ia lernado kaj la intereso g\u0302in paroli g\u0302enerale kaj precize en G\u0302enevo. Indas memorigi ke c\u0302iuj vizitoj en tiu muzeo estas senpagaj la unuan sabaton de la monato."}, {"text_idx": "#000014", "text": "La Kasta-Festoj, organizitaj ekde februaro 2015, ofertas malformalan renkontig\u0302on inter homoj kiuj interesig\u0302as pri Esperanto. C\u0302iu estas bonvena sendepende de ag\u0302o au\u0306 de lingvonivelo. La Kasta-Festoj okazas po kvin fojoj jare, de la 18-a g\u0302is la 23-a horo, proksime de la stacidomo \u00ab Cornavin \u00bb vid-al-vide de la parko \u00ab des Cropettes \u00bb."}, {"text_idx": "#000017", "text": "Renkonti Esperantistojn por malkrovi la lingvon\nPlibonigi sian Esperanton ec\u0302 se oni estas ankorau\u0306 komencanto\nScii pri la lastaj eventoj rilate al g\u0302eneva movado\nAu\u0306 simple g\u0302ui de la vespero mang\u0302ante (kunportitan mang\u0302on), babilante, kantante au\u0306 ludante."}, {"text_idx": "#000018", "text": "Tiuj vesperoj ofertas multajn eblecojn pli bone koni Esperanton. C\u0302iu partoprenanto povas prezenti projekton au\u0306 organizadon de evento, proponi diskuton rilate al iu ajn s\u0302atata temo au\u0306 simple paroli pri esperantaj travivaj\u0302oj."}, {"text_idx": "#000020", "text": "Venu esperantumi, kaj kunportu viajn geamikojn !"}, {"text_idx": "#000021", "text": "Filmeto farita de SES : "}, {"text_idx": "#000022", "text": "Vizito de la 28a de Majo 2017"}, {"text_idx": "#000023", "text": "Tiu ekspozicio pri la indig\u0302enaj artoj en Au\u0306stralio en la etnografia muzeo de G\u0302enevo prezentas la dimensiojn spiritajn, artajn, kulturajn, politikajn, identecajn, ktp, de tuta popolo, kiu delonge estis rigardata kiel primitiva. Kial tiu titolo \u201cbumeranga\u201d? Pro tio, ke la provoj de neniigo kaj de asimilado de la au\u0306toktonaj kulturoj, ekde la koloniado en la dek-oka jarcento, finvenis al rezulto mala de tiu atendita, kiu estis maljusta."}, {"text_idx": "#000024", "text": "C\u0302iu povis sekvi lau\u0306 sia ritmo la proponitan vojon, helpe de au\u0306skultiloj. La ekspozicio indas je vizito pro la belo kaj la vario de la proponitaj objektoj kaj pro la didaktitaj komentoj kiuj klarigas la c\u0302efajn temojn."}, {"text_idx": "#000025", "text": "Sep Esperantistoj havis la privilegion partopreni la arang\u0302on, kvar plenkreskuloj kaj tri adoleskantoj."}, {"text_idx": "#000028", "text": "Protokoloj de la G\u0302eneralaj Jarkunvenoj"}]